UNIQ ออกหุ้นกู้ 2 พันลบ. เสนอขายนักลงทุน-กองทุน 12-14 ก.พ.62
UNIQ ออกหุ้นกู้ 2 พันลบ. เสนอขายนักลงทุน-กองทุน 12-14 ก.พ.62 หวังนำเงินเป็นทุนหมุนเวียน-ลดต้นทุนทางการเงิน
11 ม.ค. 2562

บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้บริษัท ครั้งที่ 1/2562 มูลค่าไม่เกิน 2,000 ล้านบาท อายุ 3 ปี ครบกำหนดไถ่ถอนปี พ.ศ.2565 มีอัตราดอกเบี้ยคงที่ร้อยละ 4.20 ต่อปี ชำระดอกเบี้ยทุกๆ 3 เดือนตลอดอายุหุ้นกู้
โดยจะเสนอขายแก่ผู้ลงทุนสถาบัน และ/หรือ ผู้ลงทุนทั่วไป ระยะเวลาจองซื้อหุ้นกู้ระหว่างวันที่ 12-14 ก.พ.62 ผ่านธนาคารกรุงไทย ซึ่งเป็นผู้จัดการการจัดจำหน่ายหุ้นกู้
สำหรับอันดับความน่าเชื่อถือของหุ้นกู้อยู่ที่ “BBB” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 27 ธ.ค.61
ทั้งนี้ บริษัทมีวัตถุประสงค์เพื่อเป็นเงินทุนหมุนเวียน ซื้อวัสดุก่อสร้าง และลดต้นทุนทางการเงิน